Na osnovu člana 29 Zakona o državnoj upravi (“ Službeni list Crne Gore” br. 78/18) a u vezi sa Pravilnikom o unutrašnjoj organizaciji i sistematizaciji Ministarstva prostornog planiranja, urbanizma i državne imovine br.01-011/23-9971/10 od 15. decembra 2023. godine, Ministarstvo prostornog planiranja, urbanizma i državne imovine, objavljuje

**JAVNI POZIV ZA VRŠIOCE DUŽNOSTI**

 **GENERALNOG/E DIREKTORA/ICE DIREKTORATA ZA LEGALIZACIJU**

**U**

**MINISTARSTVU PROSTORNOG PLANIRANJA, URBANIZMA I DRŽAVNE IMOVINE**

Predmet javnog poziva je dostavljanje prijava za određivanje:

* **vršioca dužnosti** **generalnog/e direktora/ice Direktorata za legalizaciju u Ministarstvu prostornog planiranja, urbanizma i državne imovine** u skladu sa Zakonom o državnim službenicima i namještenicima (“Službeni list Crne Gore” br.02/18, 034/19 i 08/21) i Pravilnikom o unutrašnjoj organizaciji i sistematizaciji, Ministarstva ekologije, prostornog planiranja i urbanizma br.01-011/23-9971/10 od 15. decembra 2023.godine. Zakonom o državnim službenicima i namještenicima, utvrđeno je da se u slučaju prestanka mandata, licu koje vrši poslove visokog rukovodnog kadra, pored ostalih, može odrediti vršilac dužnosti do imenovanja, odnosno postavljenja, u skladu sa zakonom, a najduže do šest mjeseci;

Imajući u vidu da navedenim Zakonom, nije propisan postupak i način selekcije kandidata, koji se određuju za vršioce dužnosti, u pogledu sprovođenja postupka i odabira najkompetentnijih kandidata za vršenje navedenih poslova, prije predlaganja Vladi kandidata za pozicije vršilaca dužnosti ministar prostornog planiranja, urbanizma i državne imovine obaviće razgovor/intervju sa potencijalnim kandidatima.

Prijave na javni poziv mogu da podnesu svi zainteresovani građani/ke koji ispunjavaju uslove propisane za radno mjesto visoko rukovodnog kadra za koje se određuje.

Kandidati zainteresovani za prijavu za obavljanje poslova iz kategorije visoko rukovodni kadar, moraju imati VII 1 nivo kvalifikacije obrazovanja i najmanje dvije godine radnog iskustva na poslovima rukovođenja ili pet godina radnog iskustva, u skladu sa članom 24 stav 3 Zakona o državnim službenicima i namještenicima.

Pored opštih uslova propisanih Zakonom poželjne su i druge organizacijske menadžerske vještine i sposobnosti, a koje su od značaja za orjentir u selekciji potencijalnih kandidata.

Članom 23 istog Zakona propisano je da se poslovi visokog rukovodnog kadra odnose na: rukovođenje, koordiniranje i organizovanje rada u jednoj ili više organizacionih jedinica, odnosno oblasti rada, obezbjeđivanje ostvarivanja odnosa i saradnje sa drugim državnim organima, organima lokalne uprave, privrede, nevladinim organizacijama i građanima i odlučivanje o najsloženijim pitanjima.

**Zainteresovana lica mogu se kandidovati za poziciju vršioca dužnosti generalnog/e direktora/ice Direktorata za legalizaciju**

**Uslovi:**VII1 nivo kvalifikacije obrazovanja, fakultet iz oblasti društvenih nauka, fakultet iz oblasti prirodnih ili fakultet iz oblasti tehničko-tehnoloških nauka, najmanje dvije godine radnog iskustva na poslovima rukovođenja ili pet godina radnog iskustva, položen stručni ispit za rad u državnim organima, B1 nivo znanja engleskog jezika,

**Opis poslova:** Direktorat za legalizaciju bespravnih objekata vrši poslove koji se odnose na: izradu strategija, programa i projekata u oblasti legalizacije bespravnih objekata i praćenje njihovog ostvarivanja; izradu nacrta i predloga zakona i drugih propisa u oblastima legalizacije bespravnih objekata; učešće u usklađivanju nacionalnog zakonodavstva sa zakonodavstvom EU u oblasti legalizacije bespravno sagrađenih objekata i integracije neformalnih naselja; koordinacija sa nadležnim direktoratom i jedinicama lokalne samouprave u vezi sa određivanjem zona i smjernica urbane sanacije za prostore devastirane bespravnom gradnjom; koordinacija sa nadležnim direktoratima, jedinicama lokalne samouprave i organom nadležnim za evidenciju stanja u prostoru, u cilju pružanja podrške u izradi evidencije bespravno sagrađenih objekata; nadzor nad primjenom zakona i drugih propisa u oblasti legalizacije bespravnih objekata; praćenje, analiziranje i ocjenjivanje stanja u oblasti legalizacije bespravnih objekata i predlaganje mjera za unapređenje stanja u ovoj oblasti; vođenje prvostepenog upravnog postupka, vođenje drugostepenog upravnog postupka i donošenje rješenja u upravnim stvarima i poslovima upravnog nadzora iz nadležnosti Direktorata; praćenje najbolje međunarodne prakse u oblasti legalizacije bespravnih objekata i u skladu sa tim predlaganje mjera u cilju unapređenja stanja u ovoj oblasti; učestvovanje u pripremi i davanje mišljenja na nacrte i predloge zakona i drugih propisa koje pripremaju drugi organi; ostvarivanje saradnje sa NVO i drugim organizacijama civilnog društva u navedenoj oblasti; davanje stručnih uputstava i mišljenja u vezi sa sprovođenjem zakona i drugih propisa iz navedene oblasti; pripremu odgovora za ocjenu ustavnosti i zakonitosti zakona, drugih propisa i opštih akata iz navedene oblasti; pripremu tužbi i odgovora na tužbe; učestvovanje u raspravama pred Ustavnim i Upravnim sudom Crne Gore u predmetima iz ove oblasti; saradnja sa jedinicama lokalne samouprave u razvoju modela integracije bespravno sagrađenih objekata; pružanje usluga građanima vezano za primjenu propisa iz oblasti legalizacije bespravno sagrađenih objekata, kao i njihovim pravima i obavezama: neposredno, pisanim putem, elektronskom poštom i telefonskim putem; davanje odgovora na pitanja postavljena putem Kontakt centra o propisima iz navedene oblasti; pripremanje programa, instrukcija i uputstava za sprovođenje aktivnosti edukacije javnosti; promovisanje djelatnosti Direktorata; izrada analiza i istraživanja u vezi sa pitanjima od strateške važnosti za poslove iz nadležnosti Direktorata i izrada informacija i izvještaja; pripremanje i dostavljanje podataka za vođenje i ažuriranje sajta i druge poslove u skladu sa propisima.

**Uz prijavu na javni poziv prilaže se:**

* Biografija/CV kandidata;
* fotokopija diplome ili uvjerenje o završenom VII1 nivou kvalifikacije obrazovanja; lica koja su stekla visoko obrazovanje van Crne Gore su dužna da dostave i Rješenje o priznavanju isprave o stečenom visokom obrazovanju, koje donosi Ministarstvo prosvjete, nauke i inovacija, preko Nacionalnog informacionog Centra – ENIC centra.
* dokaz/potvrda sa podacima o traženom radnom iskustvu;
* motivaciono pismo;
* preporuke (ukoliko ih ima).

**Rok za prijave zainteresovanim kandidatima je 12. januar 2024. godine do 9h.**

Pregled prijava, vršiće tročlana Komisija koju obrazuje ministar.

Navedena Komisija, nakon pregleda prijava, bez prethodne međusobne razmjene mišljenja ocjenjuje svaku prijavu, ocjenom od 1-3. Konačna ocjena se dobija tako što se ukupan zbir bodova sva tri člana Komisije dijeli sa brojem članova Komisije. Kandidati koji dobiju preko 2,5 boda su kandidati za intervju.

Intervju će sprovoditi ministar ili lice koje on odredi, uz prisustvo članova Komisije.

Nakon sprovedene procedure, članovi Komisije sačiniće izvještaj, koji će biti dostavljen Vladi, uz svaki predlog za određivanje vršilaca dužnosti i sadržati razloge zbog kojih se daje određeni predlog.

**Napomena**: U skladu sa članom 34 stav 3 Zakona o državnim službenicima i namještenicima, radni odnos u državnom organu može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa.

**ROK I NAČIN PRIJAVE**

**Prijava sa traženom dokumentacijom dostavlja se u periodu od 9. januara 2024. godine do 12. januara 2024. godine do 9h, putem e-maila****kabinet@mdup.gov.me,****ili direktnim dostavljanjem u zatvorenoj koverti na arhivu Ministarstva na adresu: Ministarstvo prostornog planiranja, urbanizma i državne imovine, IV Proleterske 19, Podgorica, sa napomenom: „Za javni poziv za određivanje vršioca dužnosti generalnog/e direktora/ice“.**

**Javni poziv objavljuje se na internet stranici Ministarstva prostornog planiranja, urbanizma i državne imovine i na portalu e-Uprave.**

 **Prijave dostavljene nakon datog roka neće biti uzete u razmatranje.**

**Kontakt osoba: Bobana Zečević
Telefon: 020-446-340; 067-335-308**